
PRIJEDLOG ODLUKE EUROPSKOG PARLAMENTA
o predloženom imenovanju Luciana Romașcanua na mjesto člana Revizorskog suda
(C10‑0010/2025 – 2025/0801(NLE))
(Savjetovanje)
Europski parlament,
–	uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C10‑0010/2025),
–	uzimajući u obzir članak 133. Poslovnika,
–	uzimajući u obzir izvješće Odbora za proračunski nadzor (A10‑0000/2025),
A.	budući da se Vijeće pismom od 12. veljače 2025. savjetovalo s Europskim parlamentom u vezi s imenovanjem Luciana Romașcanua na mjesto člana Revizorskog suda;
B.	budući da je Odbor za proračunski nadzor ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije; budući da je, u okviru tog ocjenjivanja, odbor zaprimio životopis kandidata kao i njegove odgovore na pismeni upitnik koji mu je upućen;
C.	budući da je u tom odboru 18. ožujka 2025. održano saslušanje kandidata Luciana Romașcanua tijekom kojeg je dao uvodnu izjavu, a zatim odgovorio na pitanja članova Odbora;
1.	daje pozitivno/negativno mišljenje o prijedlogu Vijeća da se Luciana Romașcanua imenuje članom Revizorskog suda;
[bookmark: _Toc119308518]2.	nalaže svojoj predsjednici da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


[bookmark: _Toc193118206]PRILOG 1.: ŽIVOTOPIS LUCIANA ROMAȘCANUA
O MENI
Oženjen, dvoje djece
Političar s vrhunskim iskustvom u parlamentu i vladi te s golemim prethodnim iskustvom u privatnom sektoru.
Solidno iskustvo u radu s javnim i europskim fondovima na vršenim javnim dužnostima, ministar, senator ili načelnik više upravne teritorijalne jedinice.
OBRAZOVANJE I OSPOSOBLJAVANJE
[2000. – 2002.] Magisterij iz poslovnog upravljanja za rukovoditelje 
University Of Washington, Seattle/ASEBUSS Bukurešt 
Grad: Bukurešt | Zemlja: Rumunjska |
[1986. – 1991.] Preddiplomski studij 
Akademija ekonomskih studija 
Grad: Bukurešt | Zemlja: Rumunjska | 
RADNO ISKUSTVO
[28. 10. 2024. – danas] predsjednik 
Vijeće okruga Buzău 
Grad: Buzău | Zemlja: Rumunjska 
•	jednomandatni izborni položaj
•	administrativna koordinacija okruga Buzău, 404 000 stanovnika i 87 upravnih teritorijalnih jedinica
•	godišnji proračun – više od 100 milijuna EUR 
[21. 12. 2016. – 27. 10. 2024.] senator 
Senat Rumunjske 
Grad: Bukurešt | Zemlja: Rumunjska 
Razni položaji u rumunjskom parlamentu:
•	predsjednik Odbora za kulturu i medije
•	predsjednik izaslanstva rumunjskog parlamenta u Parlamentarnoj skupštini Organizacije za europsku sigurnost i suradnju (OESS)
•	vođa senatora Socijaldemokratske stranke
[studeni 2021. – lipanj 2023.] ministar kulture 
Vlada Rumunjske 
Grad: Bukurešt | Zemlja: Rumunjska 
• godišnji proračun – više od 300 milijuna EUR 

[lipanj 2017. – siječanj 2018.] ministar kulture 
Vlada Rumunjske 
Grad: Bukurešt | Zemlja: Rumunjska 
• godišnji proračun – više od 270 milijuna EUR
[2015. – 2016.] savjetnik za upravljanje predsjednika Odbora 
Rumunjska nacionalna televizija 
Grad: Bukurešt | Zemlja: Rumunjska 
•	u stopostotnom državnom vlasništvu
•	5 televizijskih kanala
•	67 milijuna EUR godišnjeg prometa
•	2450 zaposlenika
[2012. – 2015.] glavni direktor 
Dogan Media International 
Grad: Bukurešt | Zemlja: Rumunjska 
•	turski kapital
•	20 milijuna EUR godišnjeg prometa
•	više od 400 zaposlenika
•	rast prihoda od 32 % iz godine u godinu
[2009. – 2012.] glavni direktor 
Cancan Media 
Grad: Bukurešt | Zemlja: Rumunjska 
•	8 milijuna EUR godišnjeg prometa
•	140 zaposlenika
•	rast prihoda od 12 % iz godine u godinu
[2006. – 2009.] glavni direktor 
Ringier Romania 
Grad: Bukurešt | Zemlja: Rumunjska 
•	švicarski kapital
•	30 milijuna EUR godišnjeg prometa
•	240 zaposlenika
[2004. – 2006.] glavni direktor 
Best Print Services 
Grad: Bukurešt | Zemlja: Rumunjska 
•	10 milijuna EUR godišnjeg prometa
•	110 zaposlenika
•	pregovori o financiranju, nadzor programa ulaganja
•	oblikovanje i provedba politike planiranja resursa poduzeća
•	rast prihoda od 18 % iz godine u godinu
[2002. – 2004.] glavni direktor 
HL Display Romania 
Grad: Bukurešt | Zemlja: Rumunjska 
•	švedski kapital
•	start-up poduzeće
•	1 milijun EUR godišnjeg prometa
•	5 zaposlenika
•	odgovoran za račun dobiti i gubitka
•	odgovornost za izradu proračuna, kontrolu prihoda i troškova

[1999. – 2002.] glavni direktor 
Ringier Romania 
Grad: Bukurešt | Zemlja: Rumunjska 
•	švicarski kapital
•	koordinacija prodajnog tima (14 osoba)
•	osmišljanje strategije prodaje, planiranje, postavljanje ciljeva prodaje 
•	prodajne prezentacije izvođene pred medijskim agencijama, ključnim klijentima; pregovori o ugovorima
[1997. – 1999.] glavni direktor 
MediaPro Holding 
Grad: Bukurešt | Zemlja: Rumunjska 
•	organiziranje i usklađivanje prodajnih struktura različitih društava grupe
•	osmišljanje strategije prodaje, planiranje, postavljanje ciljeva prodaje 
•	prodajne prezentacije izvođene pred medijskim agencijama, ključnim klijentima; odgovornost za pregovore o prodajnim proračunima, temeljita reorganizacija prodajne strukture 16 različitih društava
[1993. – 1997.] predstavnik zemlje 
Amorim Irmaos 
Grad: Bukurešt | Zemlja: Rumunjska 
•	start-up poduzeće
•	4 milijuna EUR godišnjeg prometa
•	izgradnja prisutnosti na rumunjskom tržištu, stjecanje i održavanje vodećeg položaja (90 % tržišnog udjela)
[1991. – 1993.] glavni direktor 
Vinexport Trading Co. 
Grad: Bukurešt | Zemlja: Rumunjska 
•	koordinacija izvoza na nizozemsko, kanadsko i izraelsko tržište
•	sudjelovanje u pregovorima, nadzor isporuka, priprema izvoznih dokumenata.
VJEŠTINE UPRAVLJANJA I VOĐENJA 
Voditelj tima, dobar pregovarač 
•	dobra koordinacija timova
•	precizno utvrđivanje i razgraničenje kompetencija i hijerarhija, istovremeno obavljanje više zadataka s naglaskom na detaljima
•	analitički um uz usmjerenost na djelovanje i rezultate
•	vrlo dobre komunikacijske i prezentacijske vještine
•	snažne pregovaračke vještine s različitim tipologijama ili kulturama
KOMUNIKACIJSKE I MEĐULJUDSKE VJEŠTINE 
Izvrstan komunikator, prilagodljiv i ustrajan 
•	izvrsne međuljudske i komunikacijske vještine u različitim okružjima, koordiniranje i motiviranje timova raznih veličina
•	predan, samoinicijativan, dinamičan, ustrajan, prilagodljiv i brzo upija nove informacije iz raznih područja
JEZIČNE VJEŠTINE 
Materinski jezik/jezici: rumunjski 
Ostali jezici: 
engleski 
SLUŠANJE C2 ČITANJE C2 PISANJE C2 
GOVORNA PRODUKCIJA C2 GOVORNA INTERAKCIJA C2 
francuski
SLUŠANJE B2 ČITANJE B2 PISANJE B1 
GOVORNA PRODUKCIJA B1 GOVORNA INTERAKCIJA B1 
Razine: A1 i A2: temeljni korisnik B1 i B2: samostalni korisnik C1 i C2: iskusni korisnik
DIGITALNE VJEŠTINE 
Moje digitalne vještine 
Izvrsno poznavanje Microsoft Officea (Word, Excel, Outlook) | Iskusan korisnik računala i interneta | Softver za planiranje resursa poduzeća (ERP) | Upravljanje unošenjem promjena: od organizacijskih promjena do pokretanja aplikacija za upravljanje odnosima s klijentima 
VOZAČKA DOZVOLA 
Motocikli:	 A
Automobili: 	B
HOBIJI I INTERESI 
Gorljiv čitatelj, strastven prema sportu i glazbi 




<PathFdR>PR\1315376HR.docx</PathFdR>		PE<NoPE>769.936</NoPE><Version>v01-00</Version>
HR	Ujedinjena u raznolikosti	HR
PE<NoPE>769.936</NoPE><Version>v01-00</Version>	14/15	<PathFdR>PR\1315376HR.docx</PathFdR>
HR
<PathFdR>PR\1315376HR.docx</PathFdR>	15/15	PE<NoPE>769.936</NoPE><Version>v01-00</Version>
		HR
[bookmark: _Toc193118207]PRILOG 2.: ODGOVORI LUCIANA ROMAȘCANUA NA UPITNIK
Upitnik za kandidate za članove Revizorskog suda
Radno iskustvo
1.	Navedite svoje profesionalno iskustvo u javnim financijama bez obzira na to je li riječ o proračunskom planiranju, izvršavanju proračuna, upravljanju proračunom, proračunskom nadzoru ili reviziji. 
	A:
	Kao rukovoditelj u privatnom sektoru
i.	Predložio sam, pregovarao, odobrio i kontrolirao proračune u iznosu od desetaka milijuna EUR u različitim poduzećima kojima sam rukovodio.

	Kao senator u rumunjskom parlamentu:
i.	Raspravljao sam, izmijenio i odobrio osam rumunjskih godišnjih proračuna sa svim aktivnostima uključenima u taj težak proces.
ii.	Primao sam, analizirao i sudjelovao u izmjeni, odobravanju ili odbijanju proračuna institucija koje izravno djeluju pod nadzorom rumunjskog Senata, među ostalima, Rumunjske nacionalne televizije, Rumunjskog nacionalnog radija, Rumunjskog instituta za kulturu i Audiovizualnog vijeća.
iii.	Sudjelovao sam u donošenju odluka na najvišoj razini tijekom velikih kriza, uključujući pandemiju i energetsku krizu, u kojima su učinak na proračun i nadzor nad odlukama bili ključni prioritet.

	Kao ministar kulture
i.	Analizirao sam proračune za protekle godine i donio zaključke o uspješnosti prethodnih proračuna i prema potrebi proveo korektivne mjere.
ii.	Izrađivao sam godišnje proračune, pregovarao o njima s Ministarstvom financija i predstavio ih rumunjskom parlamentu – godišnji proračun Ministarstva kulture iznosi oko 300 milijuna EUR.
iii.	Nadzirao sam izvršenje godišnjih proračuna u pogledu uspješnosti i zakonitosti.
iv.	Blisko sam surađivao s rumunjskim računovodstvenim sudom u svim aspektima povezanima s njihovim aktivnostima u vezi s mojim ministarstvom.

	Kao predsjednik okruga Buzau
i.	Analizirao sam proračune za prethodne godine kako bih mogao donijeti zaključke o financijskoj uspješnosti okruga i potom pripremiti proračunske ispravke za sljedeće razdoblje.
ii.	Izradio sam proračun za 2025. i nadzirao njegovo odobrenje od strane okružnih savjetnika – godišnji proračun iznosi oko 110 milijuna EUR.
2.	Koja su najvažnija postignuća Vaše profesionalne karijere?
	A: S obzirom na razmjer ovog upitnika, naveo bih neka od postignuća povezanih s financijskim i proračunskim područjima:
i.	U svojem prvom ministarskom mandatu uspio sam povećati proračun Ministarstva kulture za 47 % i nadzirao stopu izvršenja veću od 98 % bez negativnog mišljenja rumunjskog računovodstvenog suda.
ii.	Kao voditelj skupine senatora Socijaldemokratske stranke bio sam ključan akter u pregovorima i uspješnom pravodobnom glasovanju o godišnjim proračunima Rumunjske.
iii.	Kao zastupnik u parlamentu tijekom krize uzrokovane bolešću COVID-19 uspio sam, zajedno sa svojim kolegama, potrebnim parlamentarnim odlukama osigurati sva sredstva koja su državi bila potrebna za borbu protiv pandemije i popratiti način na koji su sredstva dodijeljena i potrošena. 
3.	Koje je Vaše profesionalno iskustvo u međunarodnim multikulturnim i višejezičnim organizacijama ili institucijama sa sjedištem izvan Vaše domovine?
	A:
i.	U privatnom sektoru radio sam na najvišim izvršnim položajima za multinacionalna poduzeća, gdje sam bio izložen različitim kulturama unutar organizacija za koje sam radio. 
ii.	Kao zastupnik u rumunjskom parlamentu i predsjednik odbora stalno sam sudjelovao u aktivnostima parlamentarne diplomacije s predstavnicima različitih zemalja i kultura. Kao predsjednik izaslanstva rumunjskog parlamenta u Organizaciji za europsku sigurnost i suradnju (OESS) sudjelovao sam u sastancima, raspravama i pregovorima s predstavnicima iz više od 50 država članica. 
iii.	Kao ministar imao sam priliku imati cjelovit međunarodni program sastanaka i pregovora s kolegama iz različitih zemalja i kultura.
4.	Jeste li dobili razrješnicu za upravljačke dužnosti koje ste prethodno izvršavali, ako je takav postupak predviđen?
	A: Dužnosti koje sam do sada izvršavao nisu predviđale postupak razrješavanja.
5.	Koja su od Vaših prethodnih radnih mjesta bila rezultat političkog imenovanja? 
	A: Posljednjih osam godina karijere bio sam u javnoj službi nakon općih ili lokalnih izbora, a dvaput sam imenovan ministrom kulture. Sve sam funkcije obnašao kao član Socijaldemokratske stranke (PSD).
6.	Navedite tri najvažnije odluke u svojem profesionalnom životu u čijem ste donošenju sudjelovali.
	A: S obzirom na to da moja karijera traje desetljećima, bilo je nekoliko važnih odluka koje su dovele do promjena, na što sam ponosan. Spomenut ću tri koje su relevantne za tri glavna poglavlja moje dosadašnje karijere, u privatnom sektoru, vladi i parlamentu:
i.	Jedna od važnih odluka koje sam donio tijekom godina kao rukovoditelj u privatnom sektoru bilo je temeljito restrukturiranje odjela za koji sam bio zadužen unutar poduzeća Ringier Romania, što je dovelo do toga da su novine i časopisi u mojem portfelju činili 50 % prometa grupe i gotovo 100 % dobiti grupe.
ii.	Kao ministar kulture uspio sam restrukturirati i racionalizirati proračun kako bih dodijelio 270 % više novca domaćim kulturnim projektima nego prethodne godine.
iii.	Kao senator i čelnik kluba zastupnika podržao sam, pregovarao u odborima i dobio glasove za programe ulaganja vlade, uključujući projekte Fonda za oporavak i otpornost, koji su u 2024. dosegnuli gotovo 7 % rumunjskog BDP-a.
Neovisnost
7.	Ugovorom je određeno da članovi Revizorskog suda moraju biti „potpuno neovisni” u izvršavanju svojih dužnosti. Kako namjeravate poštovati tu obvezu u obavljanju svojih budućih dužnosti? 
A: Budem li potvrđen kao član Revizorskog suda, obvezujem se da ću svoje dužnosti obavljati potpuno neovisno i u skladu s najvišim etičkim standardima, u općem interesu Europske unije i europskih građana te uz potpuno poštovanje odredaba Ugovorâ i Poslovnika Suda. U potpunosti ću poštovati odredbe Kodeksa ponašanja za članove Revizorskog suda i poštovati u njemu sadržana etička načela: integritet, neovisnost, objektivnost, stručnost, profesionalno ponašanje, povjerljivost, transparentnost, dostojanstvo, predanost, odanost, diskreciju i kolegijalnost. 
Neću tražiti niti primati upute ni od koje vlade ili druge institucije, tijela, ureda ili subjekta. Istodobno ću se suzdržati od svakog djelovanja koje nije u skladu s mojim budućim dužnostima te ću nastojati pružiti primjer svojim osobnim ponašanjem. Obvezujem se da ću čak i nakon prestanka svojih dužnosti osigurati povjerljivost informacija i poštovati pravila o imenovanjima i povlasticama.
U toj ću ulozi osigurati strogu zaštitu neovisnosti Suda i izvršavanje svojih dužnosti s integritetom, nepristranošću i snažnom predanošću najvišim standardima javne službe.
8.	Imate li Vi ili članovi Vaše uže obitelji (roditelji, braća i sestre, zakoniti partner i djeca) ikakve poslovne ili financijske udjele ili ikakve druge obveze koje bi mogle biti u sukobu s Vašim budućim dužnostima? 
	A: Ni ja ni neki od članova moje obitelji nemamo nikakve poslovne ili financijske interese koji bi mogli dovesti do sukoba interesa s dužnostima i odgovornostima povezanima s ulogom člana Europskog revizorskog suda.
9.	Jeste li spremni otkriti sve svoje financijske interese i druge obveze predsjedniku Revizorskog suda i javno ih obznaniti? 
	A: Da, spreman sam otkriti sve tražene informacije i dostaviti izjavu o financijskim interesima u skladu s Kodeksom ponašanja i etičkim smjernicama Europskog revizorskog suda, čime se osigurava potpuna transparentnost i odgovornost.
10.	Sudjelujete li trenutačno u nekom sudskom postupku? Ako da, navedite pojedinosti. 
	A: Ne, trenutačno ne sudjelujem ni u jednom sudskom postupku.
11.	Imate li ikakvu aktivnu ili izvršnu ulogu u politici? Ako imate, na kojoj razini? Jeste li u proteklih 18 mjeseci obnašali ikakve političke dužnosti? Ako da, navedite pojedinosti.
	A: Da, trenutačno sam vođa organizacije Socijaldemokratske stranke u okrugu Buzau i nacionalni glasnogovornik stranke za sva pitanja.
12.	Hoćete li odstupiti s dužnosti na koju ste izabrani i odustati od aktivne funkcije povezane s odgovornostima u političkoj stranci ako budete imenovani za člana Revizorskog suda?
	A: Hoću, bez oklijevanja. Ako postanem članom Europskog revizorskog suda, zaključit ću svoju političku karijeru.
13.	Kako biste postupili u slučaju veće nepravilnosti ili čak prijevare i/ili korupcije u koje su uključene osobe iz Vaše matične države?
	A: Ako se takav slučaj dogodi, rješavao bih ga na isti način kao i svaki drugi slučaj prijevare u bilo kojoj drugoj državi članici, s najvećom neovisnošću i integritetom te uz potpuno nepristran, objektivan, neutralan i profesionalan pristup.
	Poštovanje nepristranosti i integriteta, poštovanje vladavine prava, strogo pridržavanje utvrđenih politika, pravila i postupaka te osiguravanje pravednosti i jednakog postupanja ključni su kako bi svaka institucija učinkovito funkcionirala i zadržala povjerenje građana EU-a.
Izvršavanje dužnosti
14.	Što bi trebale biti glavne značajke kulture dobrog financijskog upravljanja u svakoj javnoj službi? Kako bi Revizorski sud mogao pridonijeti njezinoj primjeni?
A: Unutar okvira utvrđenog Financijskom uredbom, dobro financijsko upravljanje podrazumijeva izvršenje proračuna u skladu s trima načelima, a to su: 
i.	gospodarstvo
ii.	učinkovitost
iii.	djelotvornost.
Javna sredstva moraju se koristiti za javno dobro, uz poštovanje temeljnih načela transparentnosti i odgovornosti, koja su dva ključna stupa dobrog upravljanja. 
Čvrsto vjerujem da bi transparentnost, pravednost i odgovornost, s naglaskom i na uspješnosti, trebalo smatrati glavnim značajkama provedbe tih načela i poticanja kulture dobrog financijskog upravljanja u javnim službama, a to su elementi kojima sam se vodio u karijeri u privatnom i javnom sektoru. 
Štoviše, izazovni kontekst s kojim se suočavamo zahtijeva da svi učinimo sve što je u našoj moći kako bismo obnovili i ojačali povjerenje građana u javne institucije i postupke donošenja odluka na nacionalnoj i europskoj razini. U tom pogledu vidim dodanu vrijednost u višeslojnom pristupu čiji je cilj osigurati da pravilno proračunsko planiranje bude popraćeno etičkim upravljanjem i transparentnim izvješćivanjem, nakon čega slijedi temeljit postupak kontrole i odgovornosti, uz potporu jasnih i proaktivnih komunikacijskih napora u svakoj od tih faza. Osim toga, smatram da bi bilo korisno uključiti ranu analizu rizika i njihovo ublažavanje u sve prethodno opisane faze kako bi se osigurali najbolji mogući rezultati.
	Europski revizorski sud ima važnu ulogu u uspostavi kulture profesionalnog financijskog upravljanja i osiguravanju njezine održivosti u svim institucijama EU-a. Revizorski sud daje preporuke i prati njihovu provedbu, što su obje ključne aktivnosti za prethodno navedenu ulogu. Utvrđivanje najboljih praksi i izdavanje revizijskih preporuka ključni su načini za jačanje dobrog financijskog upravljanja. Nadalje, znatan moralni autoritet Suda može nadahnuti transparentniju i odgovorniju računovodstvenu praksu diljem EU-a.
	Revizorski sud također ima važnu ulogu u pojednostavnjenju zakonodavnog okvira i administrativnih postupaka, prema potrebi, doprinoseći djelotvornom financijskom upravljanju i olakšavajući potrebne reforme. EU-u su potrebni jednostavniji postupci s manje birokracije, a Europski revizorski sud može imati ključnu ulogu u europskom programu pojednostavnjenja.
15.	Prema Ugovoru, Revizorski sud obvezan je pomagati Parlamentu u izvršavanju nadzora nad izvršenjem proračuna. Na koji biste način dodatno unaprijedili suradnju između Revizorskog suda i Europskog parlamenta (osobito njegova Odbora za proračunski nadzor) radi poboljšanja javnog nadzora nad općom potrošnjom i vrijednosti koja se za taj novac dobiva?
A: Kao budući član Revizorskog suda, uvjeravam vas da sam predan izgradnji odnosa koji se temelji na otvorenosti, transparentnosti, uzajamnom povjerenju i učinkovitosti između Europskog parlamenta, osobito njegova Odbora za proračunski nadzor (CONT), i Revizorskog suda. Budući da se još uvijek nalazimo u ranoj fazi aktualnog institucijskog i zakonodavnog ciklusa, smatram da s obje strane moramo raditi na daljnjem jačanju veze između dviju institucija i poticanju kulture stalne suradnje između odbora CONT i Europskog revizorskog suda. Stoga, budem li potvrđen, želio bih vas uvjeriti da sam potpuno otvoren za dijalog i prijedloge o tome kako poboljšati i ojačati doprinose Revizorskog suda za potporu postupku donošenja odluka u odboru CONT, čime bi se Parlamentu omogućilo da učinkovito provodi svoj demokratski nadzor, posebno pri izvršavanju svojih ovlasti nadzora nad izvršenjem proračuna. S obzirom na trenutačni težak regionalni i međunarodni kontekst, ne mogu dovoljno naglasiti važnost zaštite proračuna EU-a, i na razini EU-a i na nacionalnoj razini, te sam svjestan da je to glavna briga za ovaj Parlament, a posebno za odbor CONT. 

Zajedničkim radom možemo osigurati da se sva sredstva EU-a troše na zakonit i odgovoran način, pri čemu su u središtu postupanja najbolji interesi EU-a i njegovih građana.
	Nadalje, budući da zastupnici u Europskom parlamentu izravno zastupaju interese građana EU-a, ključno je obuhvatiti njihove perspektive kako bi se osiguralo da rad Revizorskog suda ostane relevantan u odnosu na izazove s kojima se suočavaju građani EU-a, uz istodobno očuvanje potpune neovisnosti Suda u njegovu radu.

16.	Prema Vašem mišljenju, kakvu dodanu vrijednost imaju revizije uspješnosti i kako bi njihove nalaze trebalo uključiti u upravljačke postupke?

A: Revizija usklađenosti, financijska revizija i revizija uspješnosti komplementarne su. Dok se revizijom usklađenosti provjerava jesu li aktivnosti i programi u skladu s primjenjivim pravnim i regulatornim zahtjevima, revizijom uspješnosti ocjenjuje se jesu li te aktivnosti i programi provedeni na optimalan način.

U kontekstu provedbe aktualnog višegodišnjeg financijskog okvira za razdoblje 2021. – 2027. Revizorski sud već je preporučio da se financijska sredstva EU-a za prilagodbu klimatskim promjenama prilagode budućim potrebama u okviru strategije gospodarskog rasta EU-a, što će utjecati na unutarnju i vanjsku konkurentnost EU-a. To je pridonijelo stvaranju pristupa usmjerenog na rezultate i osiguravanju da se financijske odluke pravilno pretvore u djelotvorne mjere i rješenja u korist građana EU-a. 

Na temelju tog modela mogle bi se predvidjeti daljnje mjere kako bi se poduprlo pravilno praćenje učinkovitosti potrošnje na ciljeve konkurentnosti EU-a, na temelju revizije uspješnosti, uzimajući u obzir i potrebu za razmatranjem općih razvojnih ciljeva EU-a.
	U skladu s istom logikom, veća usmjerenost na uspješnost mogla bi se pokazati korisnom za potporu ciljevima Komisije u novom sastavu povezanima s pojednostavnjenjem i odgovornošću, među ostalim i u pogledu postupaka javne nabave. U evaluacijama koje se temelje na uspješnosti mogli bi se uzeti u obzir i administrativni troškovi na razini država članica, kao i na razini poslovne zajednice. Revizija uspješnosti pruža uvide usmjerene na budućnost u kojima se ocjenjuje funkcioniraju li postupci djelotvorno za postizanje postavljenih ciljnih vrijednosti i ciljeva.
S obzirom na predviđenu povećanu složenost financijskih instrumenata EU-a, odgovornost i sljedivost sredstava EU-a postaju još važnije, među ostalim i kao preduvjet za model koji se temelji na uspješnosti, a treba ih uzeti u obzir u budućim nastojanjima Revizorskog suda, kao i u odnosima s drugim institucijama EU-a koje imaju proračunske odgovornosti, odnosno s Europskom komisijom i Europskim parlamentom.
	S obzirom na navedeno, uvijek moramo nastojati dati relevantne i praktične preporuke koje subjekt nad kojim se provodi revizija može jasno razumjeti i prihvatiti, posebno na odgovarajućoj razini uprave koja je nadležna za njihovu optimalnu provedbu u smislu vremena, troškova i resursa.

[bookmark: _Hlk191053189][bookmark: _Hlk191055576]17.	Kako bi se mogla poboljšati suradnja između Revizorskog suda, nacionalnih revizijskih institucija i Europskog parlamenta (Odbora za proračunski nadzor) u području revizije proračuna EU-a?
	A: U ovoj fazi ne mogu dati konačan odgovor jer pitanje tek trebam ocijeniti iz perspektive Odbora za proračunski nadzor ili Europskog revizorskog suda. Stjecanje praktičnog iskustva na Revizorskom sudu bit će ključno za oblikovanje dobro utemeljenog mišljenja.
	Međutim, jasno je da je suradnja između Revizorskog suda i nacionalnih revizijskih tijela, kako je navedeno u članku 287. stavku 3. Ugovora o funkcioniranju Europske unije, ključna za djelotvoran proračunski nadzor. U kontekstu podijeljenog upravljanja posebno je važno iskoristiti stručno znanje nacionalnih revizora. 	
	Održavanjem otvorenog dijaloga s proračunskim i zakonodavnim tijelima, nacionalnim vrhovnim revizijskim institucijama i drugim dionicima jačaju se relevantnost te institucije i učinak njezina rada.

Europski parlament (preko odbora CONT) i nacionalne revizijske institucije koje izvješćuju nacionalne parlamente ključni su dionici Europskog revizorskog suda, sa zajedničkim ciljem zaštite proračuna EU-a i osiguravanja optimalnog korištenja novca poreznih obveznika EU-a. U tom bi pogledu Revizorski sud trebao nastaviti dijeliti svoja relevantna izvješća s nacionalnim revizijskim tijelima i drugim institucijama kako bi oni bili informirani o njegovim aktivnostima i kako bi im prenosio svoje preporuke o relevantnim područjima politika.

Stoga smatram da su dobro organizirana i transparentna razmjena informacija, solidno razumijevanje potreba obiju strana i djelotvorni mehanizmi suradnje ključni za uspjeh. Svim poduzetim mjerama mora se poštovati pravni okvir za suradnju, osiguravajući obvezu rada u dobroj vjeri i neovisnost Revizorskog suda i nacionalnih revizijskih tijela.
Nadalje, poticao bih izravan strukturirani dijalog između Kontaktnog odbora i Odbora EP-a za proračunski nadzor, uz redovite razmjene o dobrim praksama i stečenim iskustvima, djelotvornom izvršenju i kontroli proračuna, upravljanju, transparentnosti i odgovornosti. Osim toga, smatram da bi zajedničke analize rizika također mogle biti dio tog strukturiranijeg dijaloga, zajedničkog razumijevanja izazova i specifičnih rizika diljem EU-a te razmjene informacija o načinima njihova rješavanja. 
Na kraju, Europski parlament također ima važnu ulogu u podizanju razine osviještenosti o radu Revizorskog suda i sustavu proračunske kontrole EU-a među svojim građanima. Osim toga, zastupnici u Europskom parlamentu trebali bi pomoći revizijskim tijelima u svojim državama članicama da bolje razumiju izazove s kojima se suočavaju pri obavljanju svojih dužnosti.
18.	Na koji biste način dodatno poboljšali izvješća Revizorskog suda kako bi Europski parlament dobivao sve potrebne informacije o točnosti podataka koje države članice pružaju Europskoj komisiji?
[bookmark: _Hlk191053177]A: Kvalitetno izvješćivanje uglavnom se temelji na kvaliteti dostavljenih podataka. Evaluacija i izvješćivanje Europskog revizorskog suda ovise o kvaliteti dostavljenih podataka, posebno s obzirom na to da se njima podupire Europski parlament u konsolidaciji njegovih proračunskih odluka. 
U tom pogledu, uzimajući u obzir i činjenicu da su europske statistike javna dobra te nadovezujući se na postojeću Uredbu o europskoj statistici, važno je u dijalogu s Europskom komisijom i drugim institucijama analizirati kako bi se postojeći sustav mogao poboljšati da bi se usmjerio na nove izvore podataka, nove tehnologije i uvide nastale u digitalnom dobu radi osiguravanja da dostavljeni podaci odražavaju novi skup izazova i gospodarske stvarnosti kako bi se poduprlo obrazloženje odluka i ciljeva politike EU-a.
Pritom uvijek imajući na umu da sam Sud raspolaže ograničenim resursima i da ih mora najbolje iskoristiti za izvješćivanje o svojem radu.
Ostala pitanja
19.	Hoćete li povući svoju kandidaturu ako mišljenje Parlamenta o Vašem imenovanju na mjesto člana Revizorskog suda bude negativno?
A: Kao bivši zastupnik u rumunjskom parlamentu i bivši predsjednik odbora u potpunosti poštujem odluke Europskog parlamenta. U tom pogledu, ako se pojavi bilo kakva sumnja u moj integritet ili neovisnost, svakako bih, nakon razgovora s mojom državom članicom, razmotrio povlačenje svoje kandidature. Također bih pažljivo razmotrio stajališta i rasprave u Odboru za proračunski nadzor o područjima profesionalnog poboljšanja i djelovao u skladu s time. 
[bookmark: _GoBack]Međutim, s obzirom na to da me je predložila rumunjska vlada i da se u postupku na temelju UFEU-a navodi da Vijeće donosi konačnu odluku, smatram da je pridržavanje cijelog postupka ispravan način djelovanja kojim se poštuju sve uključene institucije.

